CELEX: 32019D0435
Language: hu
Date: 2019-03-12 00:00:00
Title: A Bizottság (EU) 2019/435 határozata (2019. március 12.) a „Housing for All” elnevezésű javasolt polgári kezdeményezésről (az értesítés a C(2019) 2004. számú dokumentummal történt)

19.3.2019   
               
               
                  HU
               
               
                  Az Európai Unió Hivatalos Lapja
               
               
                  L 75/105
               
            
         A BIZOTTSÁG (EU) 2019/435 HATÁROZATA
         (2019. március 12.)
         a „Housing for All” elnevezésű javasolt polgári kezdeményezésről
         
            
               (az értesítés a C(2019) 2004. számú dokumentummal történt)
            
         
         (Csak a német nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:
         
                     (1)
                  
                  
                     A „Housing for All” elnevezésű javasolt polgári kezdeményezés tárgya: „Ezen európai polgári kezdeményezés célja, hogy jobb jogi és pénzügyi keretfeltételeket hozzon létre annak érdekében, hogy megkönnyítse a lakhatáshoz jutást mindenki számára Európában.”
                  
               
                     (2)
                  
                  
                     A javasolt polgári kezdeményezés céljai a következők: „Arra sürgetjük az EU-t, hogy tegyen lépéseket annak érdekében, hogy megkönnyítse a lakhatáshoz jutást mindenki számára Európában. Ez magában foglalja a szociális és megfizethető lakhatáshoz való könnyebb hozzáférést, a maastrichti kritériumok alkalmazásától való eltekintést a szociális és megfizethető lakhatásra irányuló állami beruházások esetében, a nonprofit és fenntartható ingatlanok fejlesztői számára jobb hozzáférés biztosítását az uniós finanszírozáshoz, a rövid távú lakásbérletre vonatkozó szociális és versenyalapú szabályokat, valamint az európai lakhatási igényekre vonatkozó statisztikák összeállítását.”
                  
               
                     (3)
                  
                  
                     A javasolt polgári kezdeményezés melléklete konkrétan megemlíti azokat a célkitűzéseket, amelyeket az uniós jogi aktusoknak a Szerződések végrehajtása céljából kell megvalósítaniuk, nevezetesen:
                     
                                 —
                              
                              
                                 „A támogatott lakhatáshoz való hozzáférés javítása az Európai Unióban”,
                              
                           
                                 —
                              
                              
                                 „A maastrichti hiánykritériumok figyelembevételétől való eltekintés a megfizethető lakhatásra irányuló állami beruházások esetében”,
                              
                           
                                 —
                              
                              
                                 „A nonprofit és állami lakásszolgáltatók számára az európai alapok pénzügyi forrásaihoz való hozzáférés megkönnyítése”,
                              
                           
                                 —
                              
                              
                                 „Európai szinten harmonizált szabályozási keret elfogadása a magánlakások rövid távú bérletére vonatkozóan, a megfizethető lakhatás biztosítása mellett”,
                              
                           
                                 —
                              
                              
                                 „Az európai lakáshelyzetre vonatkozó szabványosított adatok beillesztése az európai statisztikai programba”.
                              
                           
               
                     (4)
                  
                  
                     Az Európai Unióról szóló szerződés (a továbbiakban: EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.
                  
               
                     (5)
                  
                  
                     E cél elérése érdekében biztosítani kell, hogy az európai polgári kezdeményezés eljárásrendje és szükséges feltételei világosak, egyszerűek, felhasználóbarátak és az eszköz jellegével arányosak legyenek, hogy ezáltal bátorítsák a polgárok részvételét és elérhetőbbé tegyék az Uniót.
                  
               
                     (6)
                  
                  
                     A Bizottság hatáskörrel rendelkezik arra, hogy a Szerződések végrehajtásához uniós jogi aktusra irányuló javaslatokat terjesszen elő a következő kérdésekben:
                     
                                 —
                              
                              
                                 az Európai Unió működéséről szóló szerződés (a továbbiakban: EUMSZ) 53. cikkének (1) bekezdése és 62. cikke alapján a tagállamok azon törvényi, rendeleti vagy közigazgatási rendelkezéseinek összehangolására, amelyek az önálló vállalkozói tevékenység megkezdésére és folytatására vonatkoznak;
                              
                           
                                 —
                              
                              
                                 az EUMSZ 113. cikke alapján a forgalmi adóra, a jövedéki adóra és a közvetett adók egyéb formáira vonatkozó tagállami jogszabályok olyan mértékű harmonizálására, amennyire az ilyen harmonizáció a belső piac létrehozásához, működéséhez és a verseny torzulásának elkerüléséhez szükséges;
                              
                           
                                 —
                              
                              
                                 az EUMSZ 114. cikke alapján a tagállamok törvényi, rendeleti és közigazgatási rendelkezéseinek közelítésére vonatkozó jogalkotási intézkedések meghozatala céljából, amelyek tárgya a belső piac megteremtése és működése;
                              
                           
                                 —
                              
                              
                                 az EUMSZ 115. cikke alapján a tagállamok olyan törvényi, rendeleti vagy közigazgatási rendelkezéseinek közelítésére, amelyek közvetlenül érintik a belső piac megteremtését vagy működését;
                              
                           
                                 —
                              
                              
                                 az EUMSZ 126. cikkének (14) bekezdése alapján a túlzott költségvetési hiány elkerülésére irányuló további rendelkezések tekintetében, a Szerződésekhez csatolt, a túlzott hiány esetén követendő eljárásról szóló jegyzőkönyvben foglaltak szerint;
                              
                           
                                 —
                              
                              
                                 az EUMSZ 164. cikke alapján az Európai Szociális Alapra vonatkozó végrehajtási rendeletek elfogadása céljából;
                              
                           
                                 —
                              
                              
                                 az EUMSZ 175. cikkének (3) bekezdése alapján az EUMSZ 174. cikkének megfelelően, a strukturális alapokon kívüli konkrét fellépések terén, valamint az Unió átfogó harmonikus fejlődésének előmozdítása érdekében a gazdasági, társadalmi és területi kohézió erősítését eredményező intézkedések kidolgozása és végrehajtása céljából;
                              
                           
                                 —
                              
                              
                                 az EUMSZ 177. cikke alapján azon rendelkezések tekintetében, amelyek célja a strukturális alapok feladatainak, elsődleges célkitűzéseinek és megszervezésének meghatározása, amely magában foglalhatja az alapok átcsoportosítását;
                              
                           
                                 —
                              
                              
                                 az EUMSZ 178. cikke alapján az Európai Regionális Fejlesztési Alapra vonatkozó végrehajtási rendeletek elfogadása tekintetében;
                              
                           
                                 —
                              
                              
                                 az EUMSZ 338. cikke alapján statisztikák készítésére vonatkozó intézkedések esetében, amennyiben ez az Unió tevékenységeinek ellátásához szükséges.
                              
                           
               
                     (7)
                  
                  
                     Ezen okokból a javasolt polgári kezdeményezés – amennyiben célja a (3) preambulumbekezdés 2–5. franciabekezdésében említett, a Szerződések végrehajtását célzó uniós jogi aktusokra irányuló javaslatok Bizottság általi előterjesztésének kezdeményezése – a 211/2011/EU rendelet 4. cikke (2) bekezdése b) pontjának alkalmazásában nem esik nyilvánvalóan a Bizottság azon hatáskörén kívül, hogy a Szerződések végrehajtása érdekében uniós jogi aktusra irányuló javaslatot nyújtson be.
                  
               
                     (8)
                  
                  
                     Ezzel szemben a közvállalkozásokra, a tagállamok által biztosított különleges vagy kizárólagos jogokat élvező vállalkozásokra, továbbá az általános gazdasági érdekű szolgáltatások működtetésével megbízott vagy a jövedelemtermelő monopólium jellegű vállalkozásokra vonatkozó rendelkezések alkalmazásával kapcsolatos, az EUMSZ 106. cikkének (3) bekezdése szerinti jogi aktusokat nem a Bizottság javaslatára fogadják el a 211/2011/EU rendelet 4. cikke (2) bekezdésének b) pontjának megfelelően, hanem a Bizottság fogadja el azokat.
                  
               
                     (9)
                  
                  
                     Mindazonáltal, amennyiben a javasolt polgári kezdeményezést a 211/2011/EU rendelet 9. cikkének megfelelően a Bizottság elé terjesztik, a Bizottság vállalja, hogy megvizsgálja az EUMSZ 106. cikkének (3) bekezdése szerinti jogi aktusok elfogadásának vagy módosításának szükségességét is, tekintettel a kezdeményezés tárgyával való relevanciájukra.
                  
               
                     (10)
                  
                  
                     Ezen túlmenően a 211/2011/EU rendelet 3. cikkének (2) bekezdésével összhangban létrehozták a polgári bizottságot, és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.
                  
               
                     (11)
                  
                  
                     A „Housing for All” elnevezésű javasolt polgári kezdeményezést ezért nyilvántartásba kell venni. A javasolt polgári kezdeményezésre vonatkozó támogató nyilatkozatokat a (6)–(9) preambulumbekezdésben ismertetettek figyelembevételével kell összegyűjteni,
                  
               ELFOGADTA EZT A HATÁROZATOT:
         
            1. cikk
            
               1.   A „Housing for All” elnevezésű javasolt polgári kezdeményezés nyilvántartásba vételre kerül.
            
            
               2.   A javasolt polgári kezdeményezésre vonatkozó támogató nyilatkozatokat az e határozat (6)–(9) preambulumbekezdésében ismertettek figyelembevételével össze lehet gyűjteni.
            
         
         
            2. cikk
            Ez a határozat 2019. március 18-án lép hatályba.
         
         
            3. cikk
            E határozat címzettjei a „Housing for All” elnevezésű javasolt polgári kezdeményezés szervezői (a polgári bizottság tagjai), akiket Karin ZAUNER és Santiago MAS DE XAXAS FAUS képvisel kapcsolattartóként.
         
         
            Kelt Strasbourgban, 2019. március 12-én.
            
               
                  a Bizottság részéről
               
               Frans TIMMERMANS
               
                  alelnök
               
            
         
         
            (1)  HL L 65., 2011.3.11., 1. o.